Diari Oficial de la Generalitat Valenciana


Sumari del DOGV 9701, del 10-10-2023 (2023/10031)

ACORD de 26 de setembre de 2023, del Consell General, pel qual es modifica la convocatòria de la línia de finançament -préstec bonificat IVF-«Inverteix gran empresa industrial.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9701

Data del DOGV
:   10-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10738


Data del document
:   26-09-2023

Organisme emissor
:   Institut Valencià de Finances

Tipus de document
:   Acord

Anàlisi jurídica

 Descriptors 

:   * Institut Valencià de Finances
    * ajuda pública

ACORD de 26 de setembre de 2023, del Consell General, pel qual es modifica la convocatòria de la línia de finançament -préstec bonificat IVF-«Inverteix gran empresa industrial. [2023/10238]  
Els productors de frites i esmalts, així com els fabricants de paviment i revestiment ceràmics, s'han vist seriosament afectats per l'increment dels costos energètics a causa de la seua activitat intensiva en el consum de gas, entre altres.  
A fi de donar suport a la recuperació del sector, l'IVF incrementarà el 10 % l'import del tram no reembossable per al sector.  
Per tot això, en l'ús de les competències previstes en l'apartat 3 de l'article 171 de la Llei 5/2013, de 23 de desembre, de mesures fiscals, de gestió administrativa i financera, i d'organització de la Generalitat; i la prevista en l'apartat 14 de l'article 4 del Decret 118/2018, de 3 d'agost, del Consell, pel qual s'aprova el Reglament d'organització i funcionament de l'Institut Valencià de Finances (IVF), el Consell General  
  
  
  
ACORDA  
  
Primer  
Modificar els articles 11.3 i 13 i incorporar l'article 28 bis de la línia de finançament -préstec bonificat IVF-Inverteix gran empresa industrial- de conformitat amb l'annex del present acord.  
  
Segon  
La present modificació serà d'aplicació a les operacions pendents de concedir i a les concedides durant els exercicis 2022 i 2023.  
  
  
Tercer  
Publicar la present modificació en el Diari Oficial de la Generalitat Valenciana, data des de la qual, els titulars de préstecs formalitzats que complisquen les condicions previstes en els articles modificats podran sol·licitar el tram no reembossable addicional regulat en aquest acord.   
  
  
València, 26 de setembre de 2023. El secretari del Consell General IVF: Enrique Montes Estellés.  
  
  
ANNEX pel qual es modifiquen els articles onzé i tretzé i s'incorpora l'article vint-i-huité bis de la convocatòria de finançament -préstec bonificat IVF-Inverteix gran empresa industrial-  
  
  
Onzé apartat 3. Justificació de les despeses finançables elegibles  
  
Quedarà redactat de la següent manera:  
«3. La inversió en capital circulant quedarà justificada quan el valor nominal del préstec concedit per l'IVF siga inferior o igual a l'increment ajustat del fons de maniobra corresponent a l'exercici en el qual s'ha realitzat el desemborsament del préstec. A aquest efecte, l'increment ajustat del fons de maniobra s'obtindrà sumant: a) l'increment del fons de maniobra sense considerar ni l'increment en els saldos dels crèdits no comercials a curt termini i inversions financeres, ni la disminució en el saldo dels deutes no comercials a curt termini amb empreses del grup; b) l'import dels passius financers a llarg termini reclassificats a curt termini durant l'exercici; i c) l'EBITDA negatiu de l'exercici. L'EBITDA de l'exercici s'estimarà restant al resultat d'explotació els treballs realitzats per l'empresa per al seu immobilitzat i les subvencions oficials d'explotació aplicades a reembossar anticipadament deute a llarg termini; a aquesta diferència s'afegiran les amortitzacions (netes de les subvencions de capital traspassades al resultat), i les pèrdues per deterioració de l'exercici, excepte aquelles que resulten de la deterioració en el valor de les existències i els crèdits comercials. Per a justificar degudament l'aplicació del préstec, el sol·licitant aportarà a l'IVF, en el termini establit en la resolució d'aprovació del finançament, els comptes anuals de l'exercici en el qual es va realitzar el desemborsament del préstec, prèviament aprovades per la Junta General d'Accionistes i auditades si l'empresa ve obligada a això.»  
  
Tretzé. Tram no reembossable  
Quedarà redactat de la següent manera:  
«1. Les operacions financeres atorgades a l'empara d'aquesta convocatòria incorporen un component d'ajuda, vinculat a l'aplicació d'un tram no reembossable (TNR) del préstec, per import equivalent al 10 % del valor nominal de l'operació en operacions d'inversió i al 5 % en operacions de finançament del capital circulant, sense perjudici de les limitacions imposades per la normativa aplicable en matèria d'ajudes d'estat.  
2. Les operacions atorgades a empreses de producció de frites i esmalts o fabricació de paviment i revestiment ceràmics, que operen en sectors amb codi 2030, 2059, 2320, 2331, 2349 o 2399 de la Classificació nacional d'activitats econòmiques 2009, incorporaran un tram no reembossable (TNR) addicional per import equivalent al 10 % del valor nominal del préstec, sense perjudici de les limitacions imposades per la normativa aplicable en matèria d'ajudes d'estat.  
3. El tipus d'interés aplicable al tram no reembossable del préstec serà idèntic a l'aplicat al tram reembossable. Les liquidacions d'interessos del TNR seran trimestrals, els dies 15 de març, juny, setembre i desembre, coincidint amb les liquidacions d'interessos del préstec.  
  
4. El tram no reembossable romandrà constant fins al final de la vida del préstec, moment en què correspondrà aplicar-lo sense cap contraprestació per part del beneficiari, amb les excepcions que es deriven de les condicions de revocació de la bonificació, establides en els articles 23 i 24. No obstant això, en el cas que, per les circumstàncies assenyalades en els articles 18, 19 i 20, es produïra una variació o bé en el valor nominal del préstec, o bé en el termini de l'operació, l'IVF reestimaria l'import del tram no reembossable d'acord amb els percentatges inclosos en els apartats anteriors, sense perjudici del que s'estableix en l'article 19.5.  
5. L'IVF informarà el sol·licitant sobre l'import de les diferents quotes trimestrals que, en concepte d'amortització, vindrà obligat a satisfer en cas de revocació del tram no reembossable del préstec. Aquesta informació s'inclourà en el contracte de préstec.»  
  
Vint-i-huité bis. Modificació de condicions aplicable a les empreses del sector ceràmic  
«1. Les operacions aprovades i formalitzades amb empreses de producció de frites i esmalts o fabricació de paviment i revestiment ceràmics, que operen en sectors amb codi 2030, 2059, 2320, 2331, 2349 o 2399 de la Classificació nacional d'activitats econòmiques 2009, amb anterioritat a la publicació en el DOGV de la present modificació de la convocatòria, podran sol·licitar a l'IVF la novació contractual dels préstecs concedits amb la finalitat d'aplicar el tram no reembossable (TNR) addicional segons el que es disposa en l'article 13.2 d'aquesta convocatòria.  
2. Les operacions aprovades i no formalitzades amb empreses de producció de frites i esmalts o fabricació de paviment i revestiment ceràmics, que operen en sectors amb codi 2030, 2059, 2320, 2331, 2349 o 2399 de la Classificació nacional d'activitats econòmiques 2009, amb anterioritat a la publicació en el DOGV de la present modificació de la convocatòria, podran sol·licitar a l'IVF la modificació de les condicions dels préstecs concedits amb la finalitat d'aplicar el tram no reembossable (TNR) addicional segons el que es disposa en l'article 13.2 d'aquesta convocatòria.  
3. A les operacions sol·licitades per empreses de producció de frites i esmalts o fabricació de paviment i revestiment ceràmics, que operen en sectors amb codi 2030, 2059, 2320, 2331, 2349 o 2399 de la Classificació Nacional d'Activitats Econòmiques 2009, que es troben en fase d'estudi en la data de publicació en el DOGV de la present modificació de la convocatòria, se'ls aplicarà el tram no reembossable (TNR) addicional segons el que es disposa l'article 13.2 d'aquesta convocatòria.»